OSNOVNA ŠKOLA VIŠNJEVAC

31 220 Višnjevac, Crni put 41

KLASA: 112-02/24-01/15

URBROJ: 2158-125/12-24-15

U Višnjevcu, 10. prosinca 2024.

 Na temelju članka 7. Pravilnika o načinu i postupku zapošljavanja u Osnovnoj školi Višnjevac, a vezano uz raspisani natječaj (KLASA: 112-02/24-01/15; URBROJ: 2158-125/12-24-4) od 29. studenog 2024. za zasnivanje radnog odnosa na radnom mjestu **- Čistač-spremač - na puno, određeno radno vrijeme, do povratka zamjenjivane radnice na rad - 1 (jedan) izvršitelj/ica** Povjerenstvo za vrednovanje kandidata objavljuje:

**SADRŽAJ I NAČIN TESTIRANJA,**

**ZA PRIPREMANJE KANDIDATA ZA TESTIRANJE**

**PRAVILA TESTIRANJA:**

Vrednovanje kandidata provest će se u skladu s odredbama Pravilnika o načinu i postupku zapošljavanja u Osnovnoj školi Višnjevac – usmenom procjenom kandidata putem razgovora (intervjua) kandidata s Povjerenstvom.

Vrijeme i mjesto održavanja procjene kandidata, te popis kandidata koji se pozivaju na razgovor (intervju) objavit će se najmanje tri dana  prije dana određenog  za testiranje na mrežnoj stranici škole.

Pozvani kandidati su obvezni pristupiti usmenoj procjeni - razgovoru.

Ako kandidat ne pristupi usmenoj procjeni – razgovoru, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/kinje.

Usmenoj procjeni - razgovoru ne mogu pristupiti kandidati koji ne mogu dokazati identitet i kandidati za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata pristupa se usmenoj procjeni – razgovoru. Razgovor s kandidatom – intervju provodi se na način da kandidat odgovara na postavljena pitanja, rješava simulacije slučajeva radnog mjesta ili na drugi prikladan način. Prilikom razgovora s kandidatom – intervjua, članovi Povjerenstva procjenjuju profesionalne ciljeve i interese, motivaciju za rad te osobne karakteristike kandidata u svezi radnog mjesta.

Svaki član Povjerenstva vrednuje kandidata bodovima od 0 do 10 bodova.

Nakon provedenog razgovora – intervjua Povjerenstvo utvrđuje rang listu kandidata prema ukupnom broju bodova ostvarenim na usmenom procjeni – razgovoru i dostavlja ravnatelju na daljnje postupanje.

Poziv kandidatima na razgovor (intervju) Povjerenstvo će objaviti na mrežnoj stranici Osnovne škole Višnjevac <https://os-visnjevac.skole.hr/oglasi-za-posao/>

POVJERENSTVO ZA VREDNOVANJE KANDIDATA